СССР ФА БФ-тың Физика һәм матем. бүлегендә ( Хвостенко , Н.Л.Әсфәндиәров һ.б. ) матдәне тикшереүҙең яңы ысулы — электрондарҙы резонанслы эләктереп алғанда кире иондарҙың масс-спектрометрияһы уйлап табыла , күп атомлы молекулаларҙың кире иондарының барлыҡҡа килеү һәм диссоциация процестары тикшерелә . Нефтехимия производстволары ҒТИ-нда ( К.М.Вайсберг , Э.А.Круглов , И.И.Шабалин һ.б. ) УФ-спектроскопия — нафталин сығарылмаларын , төрлө фракцияларҙағы ароматик углеводородтарҙың индивидуаль составын ; Инфраҡыҙыл- спектроскопияны 2-этилгексанол һәм пиромеллит диангидриды синтезының ярым продукттарын асыҡлау , кумолдың техник гидроперекисының термик тарҡалыуы продукттарын билдәләү һ.б. өсөн файҙаланыла . Бөтә Союз үҫемлектәрҙе химик һаҡлау саралары ҒТИ-ның Өфө филиалында ( М.А.Икрина , М.И.Коллегова , В.Д.Симонов һ.б. ) спектраль ысулдар менән хлорорганик берләшмәләрҙең структураһы асыҡлана .